૧૯૯૧માં દેશનું અર્થતંત્ર ખાડે ગયું હતું અને વિદેશી હુંડિયામણ મેળવવા કેન્દ્રએ દેશની માલિકીનું સોનું ઈંગ્લેન્ડની બેંકમાં ગિરવે મૂકવું પડયું હતું. આ કપરા સંજોગોમાંથી ઉગારવા તત્કાલીન વડા પ્રધાન નરસિંહ રાવે દેશમાં ઉદારીકરણના યુગની શરૃઆત કરી હતી. ત્યાર બાદ વર્ષ ૨૦૦૦થી ૨૦૧૩ વચ્ચે વૈશ્વિક સંજોગો અનુકૂળ બન્યા અને દેશ વિકાસની દિશામાં અગ્રેસર રહ્યો. ઓઈલ સિવાયની નિકાસોમાં ૧૮ ટકાનો વધારો થયો અને જીડીપીનો વૃદ્ધિ દર ૮ ટકાને આંબી ગયો. પરંતુ આમ છતાં આના જેટલા લાભ મળવા જોઈએ. એટલા મળ્યા નહીં. સહુથી ઝડપી વિકાસ દર પ્રાપ્ત કર્યા છતા દેશ અમુક લાભથી વંચિત રહી ગયું.નાણાકીય વર્ષ ૨૦૧૩-૧૪માં દેશમાંથી થતી નિકાસનું મૂલ્ય ૩૧૫ બિલિયન ડોલરના આંકડાને આંબી ગયું. પરંતુ ઓઈલના નીચા ભાવ છતાં નાણાંકીય વર્ષ ૨૦૧૬-૧૭ સુધીમાં દેશમાંથી થતી નિકાસનો આંકડો ૨૭૭ અબજ બિલિયન ડોલરના તળિયે ઉતરી આવ્યો.